তথ্যবিবরণী নম্বর : ১৮৫১

**জর্ডানে বাংলাদেশ দূতাবাসে বাংলা নববর্ষ ১৪২৮ উদ্‌যাপিত**

আম্মান (জর্ডান), ১৫ এপ্রিল :

 জর্ডানের আম্মানে বাংলাদেশ দূতাবাস গতকাল (১৪ এপ্রিল) উৎসাহ-উদ্দীপনার মধ্য দিয়ে বাংলা নববর্ষ ১৪২৮ উদ্‌যাপিত হয়েছে। সকালে দূতাবাসের সকল কর্মকর্তা ও কর্মচারী এবং শিশু-কিশোর ও দূতাবাসে আগত সেবাপ্রার্থীদের অংশগ্রহণে মঙ্গল শোভাযাত্রার আয়োজন করা হয়।

 মঙ্গল শোভাযাত্রা শেষে আম্মানে বাংলাদেশের রাষ্ট্রদূত নাহিদা সোবহান বলেন, বাংলা নববর্ষের উদযাপন আমাদের চিরায়ত বাঙালি ঐতিহ্যের একটি অন্যতম অনুসঙ্গ। কয়েক দশকের পরিক্রমায় মঙ্গল শোভাযাত্রা আমাদের নিজস্ব সংস্কৃতির ধারক ও বাহক হয়ে উঠেছে। জাতি-ধর্ম নির্বিশেষে আমাদের এই সাংস্কৃতিক ঐতিহ্যকে ধারণ করা আমাদের সকলের দায়িত্ব। বাঙালি চেতনার বৈশ্বিক প্রচারে নিজেদের ঐতিহ্যকে সবার মাঝে ছড়িয়ে দেয়ার লক্ষ্যে আমাদের সকলকে একযোগে কাজ করতে হবে। তিনি বলেন, মুজিববর্ষ ও আমাদের স্বাধীনতার সুবর্ণজয়ন্তীর বছরের এই দিনে বাংলা নববর্ষ উদ্‌যাপন আমাদের জন্য বিশেষ গুরুত্ব বহন করে।

 কোভিড-১৯ জনিত বিধিনিষেধের কারণে এ বছর সীমিত পরিসরে বাংলা নববর্ষ উদ্‌যাপন করা হয়।

#

মাসুম/রেজুয়ান/মোশারফ/সেলিম/২০২১/২১৩০ ঘণ্টা

তথ্যবিবরণী নম্বর : ১৮৫০

**তাসখন্দে বাংলাদেশ দূতাবাসে বাংলা নববর্ষ ১৪২৮ উদ্‌যাপিত**

তাসখন্দ (উজবেকিস্তান), ১৫ এপ্রিল :

 উজবেকিস্তানের রাজধানী তাসখন্দে বাংলাদেশ দূতাবাসে গতকাল (১৪ এপ্রিল) উৎসাহ-উদ্দীপনার মধ্য দিয়ে বাংলা নববর্ষ-১৪২৮ উদযাপন করা হয়। অনুষ্ঠানে রাষ্ট্রদূত মোঃ জাহাঙ্গীর আলম এ উপলক্ষে রাষ্ট্রপতি মোঃ আবদুল হামিদের বাণী এবং দূতাবাসের মিনিস্টার নৃপেন্দ্র চন্দ্র দেবনাথ প্রধানমন্ত্রী শেখ হাসিনার বাণী পাঠ করেন।

 রাষ্ট্রদূত তার বক্তব্যে উজবেকিস্তানে বসবাসরত সকল বাংলাদেশি ও দূতাবাসে কর্মরত সকল কর্মকর্তা-কর্মচারী ও তাদের পরিবারের সদস্যদের শুভেচ্ছা জানান। এ উপলক্ষে চ্যান্সেরি ভবন প্রাঙ্গণ রঙিন আলপনায় সজ্জিত করা হয়। অনুষ্ঠানে সকলকে বাঙালি খাবারে আপ্যায়ন করানো হয়।

#

নৃপেন্দ্র/মাসুম/রেজুয়ান/মোশারফ/সেলিম/২০২১/১৯৩৫ ঘণ্টা

তথ্যবিবরণী নম্বর : ১৮৪৯

**টেকনাফে বিজিবির অভিযানে ১২ কোটি টাকা**

**মূল্যমানের ৪ লাখ পিস ইয়াবা ট্যাবলেট উদ্ধার**

ঢাকা, ২ বৈশাখ (১৫ এপ্রিল) :

 বর্ডার গার্ড বাংলাদেশ (বিজিবি) এর টেকনাফ ব্যাটালিয়ন (২ বিজিবি) এর অধীনস্থ লেদা বিওপি’র টহলদল ১৪ এপ্রিল দিবাগত রাতে গোপন সংবাদের ভিত্তিতে বিআরএম-১১ হতে ১ দশমিক ৬ কিঃ মিঃ দক্ষিণে এবং লেদা খাল বিজিবি পোস্ট হতে ৯০০ গজ পশ্চিম দিকে নাফ নদীর কিনারা হয়ে লবণ মাঠে তল্লাশি অভিযান পরিচালনা করে ইয়াবা পাচারকারীদের ফেলে যাওয়া ৪টি ব্যাগ উদ্ধার করে। উদ্ধারকৃত ব্যাগের ভিতর হতে ১২ কোটি টাকা মূল্যমানের ৪ লাখ পিস ইয়াবা ট্যাবলেট জব্দ করা হয়।

 উদ্ধারকৃত ইয়াবাগুলো প্রয়োজনীয় আইনি কার্যক্রম গ্রহণ করে ঊর্ধ্বতন কর্মকর্তা, চিফ জুডিসিয়াল ম্যাজিস্ট্রেট, মাদকদ্রব্য নিয়ন্ত্রণ অধিদপ্তরের প্রতিনিধি, স্থানীয় গণ্যমান্য ব্যক্তিবর্গ ও মিডিয়া কর্মীদের উপস্থিতিতে ধ্বংস করা হবে বলে বিজিবি’র এক প্রেস বিজ্ঞপ্তিতে আজ জানানো হয়েছে।

#

ফয়সল/মাসুম/রেজুয়ান/মোশারফ/সেলিম/২০২১/১৯৩৫ ঘণ্টা

তথ্যবিবরণী নম্বর : ১৮৪৮

**সিউলে বাংলাদেশ দূতাবাসে বাংলা নববর্ষ ১৪২৮ উদ্‌যাপিত**

সিউল (দক্ষিণ কোরিয়া), ১৫ এপ্রিল :

 বাংলাদেশের বিভিন্ন ক্ষুদ্র নৃতাত্ত্বিকগোষ্ঠীর শিল্পীদের মনোজ্ঞ সাংস্কৃতিক পরিবেশনার মাধ্যমে দক্ষিণ কোরিয়ার সিউলে বাংলাদেশ দূতাবাস ভার্চুয়াল প্ল্যাটফর্মে বাংলা নববর্ষ-১৪২৮ উদযাপন করে। অনুষ্ঠানে চাকমা, মারমা, সাঁওতাল, ত্রিপুরা, গারো, ম্রো, মণিপুরী এবং খাসিয়া নৃগোষ্ঠীর সদস্যরা যার যার সম্প্রদায়ের পোশাক পরিধান করে তাদের ঐতিহ্যবাহী নৃত্য পরিবেশনের মাধ্যমে বাংলাদেশের সাংস্কৃতিক বৈচিত্র্য উপস্থাপন করেন।

 সিউলে বাংলাদেশের রাষ্ট্রদূত আবিদা ইসলাম তার বক্তৃতায় ২০২১ সালকে বাংলাদেশের জন্য অত্যন্ত তাৎপর্যপূর্ণ বছর উল্লেখ করে বলেন, এ বছর জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী ও স্বাধীনতার সুবর্ণজয়ন্তী পালন করার পাশাপাশি স্বল্পোন্নত দেশ হতে উন্নয়নশীল দেশে উন্নীত হওয়ার আনুষ্ঠানিক স্বীকৃতিও বাংলাদেশ অর্জন করেছে। বৈশ্বিক মহামারির পরিস্থিতিতে মানুষের দুর্দশা ও অনিশ্চয়তার কথা উল্লেখ করে তিনি আশা প্রকাশ করেন যে বাংলা নতুন বছর সারা বিশ্বের জন্য আশা ও শান্তির বাণী বয়ে নিয়ে আসবে।

 কোভিড-১৯ এর প্রাদুর্ভাবের কারণে সামাজিক দূরত্ব বজায় রেখে অনুষ্ঠানটি উদ্‌যাপন করা হয়। বাংলা নববর্ষ উপলক্ষে বাংলাদেশ হাউস আলপনা, ব্যানার, ফেস্টুন ইত্যাদি দিয়ে সুসজ্জিত করা হয়। অনুষ্ঠানের অন্যতম আকর্ষণ ছিলো বাঙালির গর্ব মঙ্গল শোভাযাত্রা। বর্র্ণিল পোশাকে সজ্জিত হয়ে রঙ-বেরঙের ব্যানার ও পতাকা নিয়ে শিশু-কিশোররা প্রতীকী এই শোভাযাত্রায় অংশগ্রহণ করেন। এরপর দূতাবাসের কর্মকর্তা-কর্মচারী ও তাদের পরিবারের সদস্যদের অংশগ্রহণে একটি মনোজ্ঞ সাংস্কৃতিক অনুষ্ঠান আয়োজন করা হয়।

 #

সরেন/মাসুম/রেজুয়ান/মোশারফ/সেলিম/২০২১/১৯৩৫ ঘণ্টা

তথ্যবিবরণী নম্বর : ১৮৪৭

**সারা দেশে গত ২৪ ঘণ্টায় ২ লাখ ৭ হাজার ৫৪৮ জনের ভ্যাকসিন গ্রহণ**

ঢাকা, ২ বৈশাখ (১৫ এপ্রিল) :

 গত ২৪ ঘণ্টায় সারাদেশে মোট ২ লাখ ৭ হাজার ৫৪৮ জন ভ্যাকসিন গ্রহণ করেছেন। এদের মধ্যে প্রথম ডোজে ১০ হাজার ৫৭২ জন এবং দ্বিতীয় ডোজে ১ লাখ ৯৬ হাজার ৯৭৬ জন ভ্যাকসিন গ্রহণ করেন। প্রথম ডোজে ৬ হাজার ৮৯০ জন পুরুষ এবং ৩ হাজার ৬৮২ জন মহিলা ভ্যাকসিন গ্রহণ করেন। দ্বিতীয় ডোজে ১ লাখ ৩৩ হাজার ৬৫৫ জন পুরুষ এবং ৬৩ হাজার ৩২১ জন মহিলা ভ্যাকসিন গ্রহণ করেন।

 এ নিয়ে সারা দেশে গত ২৭ জানুয়ারি থেকে ১৫ এপ্রিল পর্যন্ত সর্বমোট ভ্যাকসিন গ্রহীতার সংখ্যা ৬৬ লাখ ১৭ হাজার ৩৬ জন। এদের মধ্যে প্রথম ডোজে ৩৫ লাখ ২৫ হাজার ৯৮৯ জন পুরুষ এবং ২১ লাখ ৬০ হাজার ৮৯৬ জন মহিলা ভ্যাকসিন গ্রহণ করেন। দ্বিতীয় ডোজে ৬ লাখ ৩৭ হাজার ৪৫৬ জন পুরুষ এবং ২ লাখ ৯২ হাজার ৬৯৫ জন মহিলা ভ্যাকসিন গ্রহণ করেন।

 উল্লেখ্য, ১৫ এপ্রিল ২০২১ বিকাল ৫টা ৩০ মিনিট পর্যন্ত সরকার কর্তৃক তৈরিকৃত সুরক্ষা অ্যাপে মোট ৭০ লাখ ৮৮ হাজার ৪৬৯ জন ভ্যাকসিন গ্রহণের জন্য নিবন্ধন করেছেন।

#

মিজানুর/মাসুম/রেজুয়ান/মোশারফ/সেলিম/২০২১/১৮৩৫ ঘণ্টা

তথ্যবিবরণী নম্বর : ১৮৪৬

**২০ মে থেকে ২৩ জুলাই দেশের সামুদ্রিক জলসীমায় সব ধরনের মাছ ধরা নিষিদ্ধ**

ঢাকা, ২ বৈশাখ (১৫ এপ্রিল) :

 আগামী ২০ মে থেকে ২৩ জুলাই পর্যন্ত মোট ৬৫ দিন বাংলাদেশের সামুদ্রিক জলসীমায় সব ধরনের মৎস্য আহরণ নিষিদ্ধ ঘোষণা করেছে সরকার।

 দেশের সামুদ্রিক জলসীমায় মাছের সুষ্ঠু প্রজনন, উৎপাদন, সামুদ্রিক মৎস্য সম্পদ সংরক্ষণ এবং টেকসই মৎস্য আহরণের জন্য সামুদ্রিক মৎস্য আইন, ২০০০-এ প্রদত্ত ক্ষমতাবলে গত ১৩ এপ্রিল এ সংক্রান্ত প্রজ্ঞাপন জারি করেছে মৎস্য ও প্রাণিসম্পদ মন্ত্রণালয়।

 প্রজ্ঞাপনে উক্ত ৬৫ দিন দেশের সামুদ্রিক জলসীমায় সকল প্রকার মৎস্য নৌযান দিয়ে যে কোনো প্রজাতির মৎস্য আহরণ নিষিদ্ধ ঘোষণা করা হয়েছে।

#

ইফতেখার/মাসুম/রেজুয়ান/মোশারফ/সেলিম/২০২১/১৮৪৫ ঘণ্টা

তথ্যবিবরণী নম্বর : ১৮৪৫

**করোনাকালে আদালত বন্ধ বা খোলা রাখার সিদ্ধান্ত নেবেন প্রধান বিচারপতি**

 **-- আইনমন্ত্রী**

ঢাকা, ২ বৈশাখ (১৫ এপ্রিল) :

 আইন, বিচার ও সংসদ বিষয়ক মন্ত্রী আনিসুল হক বলেছেন, বর্তমান করোনা পরিস্থিতিতে আদালত বন্ধ বা খোলা রাখা হবে কি না সে বিষয়ে সিদ্ধান্ত নেবেন প্রধান বিচারপতি।

 আজ সুপ্রিম কোর্ট আইনজীবী সমিতি প্রাঙ্গণে সমিতির সভাপতি ও সাবেক আইনমন্ত্রী আবদুল মতিন খসরুর জানাজা শেষে সাংবাদিকদের এক প্রশ্নের জবাবে তিনি এ কথা বলেন।

 এ সময় মরহুম আবদুল মতিন খসরু প্রসঙ্গে আইনমন্ত্রী বলেন, তিনি সর্বকালের সর্বশ্রেষ্ঠ বাঙালি জাতির পিতা বঙ্গবন্ধু শেখ মুজিবুর রহমানের একজন একনিষ্ঠ অনুসারী ছিলেন। মুক্তিযুদ্ধের চেতনার প্রতি তাঁর অগাধ বিশ্বাস ছিল। তিনি একজন মেধাবী এবং অত্যন্ত প্রজ্ঞাবান আইনজীবী ছিলেন। তাঁর মৃত্যুতে আইন অঙ্গনে একটা বিরাট শূন্যতা সৃষ্টি হয়েছে।

 মন্ত্রী বলেন, আবদুল মতিন খসরু ১৯৯৬ সালে ইনডেমনিটি আইন বাতিলের সময় যে বক্তব্য দিয়েছিলেন তা আজও স্মরণীয়। সেদিন তাঁর বক্তব্যে দেশের মানুষ কেঁদেছে।

#

রেজাউল/মাসুম/মোশারফ/সেলিম/২০২১/১৭২০ ঘণ্টা

তথ্যবিবরণী নম্বর : ১৮৪৪

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ২ বৈশাখ (১৫ এপ্রিল) :

 ‌         স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ১৯ হাজার ৯৫৯ জনের নমুনা পরীক্ষা করে ৪ হাজার ১৯২ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৭ লাখ ৭ হাজার ৩৬২ জন।

 গত ২৪ ঘণ্টায় ৯৪জন-সহ এ পর্যন্ত ১০ হাজার ৮১ জন এ রোগে মৃত্যুবরণ করেছেন।

 করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ৫ লাখ ৯৭ হাজার ২১৪ জন।

#

দলিল/মাসুম/মোশারফ/সেলিম/২০২১/১৭৩৫ ঘণ্টা

তথ্যবিবরণী নম্বর : ১৮৪৩

**করোনা ম্যানেজমেন্ট গাইডলাইন তৈরি করা হবে**

 **-- স্থানীয় সরকার মন্ত্রী**

ঢাকা, ২ বৈশাখ (১৫ এপ্রিল) :

 করোনা মোকাবেলা ও উন্নয়ন কাজ চলমান রাখতে স্থানীয় সরকার বিভাগের অধীন সকল প্রতিষ্ঠানের জন্য করোনা ম্যানেজমেন্ট গাইডলাইন তৈরি করা হবে বলে জানিয়েছেন স্থানীয় সরকার মন্ত্রী মোঃ তাজুল ইসলাম।

 মন্ত্রী আজ রাজধানীর মিন্টু রোডের সরকারি বাসভবন থেকে চলমান করোনা সংক্রমণ প্রতিরোধ এবং উন্নয়ন কার্যক্রম নিয়ে দেশের সকল সিটি কর্পোরেশনের মেয়র এবং ঊর্ধ্বতন কর্মকর্তাদের সাথে ভার্চুয়াল মতবিনিময় সভায় এ কথা জানান।

 মন্ত্রী জানান, পৃথিবীব্যাপী ছড়িয়ে পড়া করোনা ভাইরাস খুব তাড়াতাড়ি নিঃশেষ হয়ে যাবে বলে আপাতদৃষ্টিতে মনে হচ্ছে না এবং স্বাস্থ্য বিশেষজ্ঞরাও এরকম আভাস দিয়েছেন। তাই স্থানীয় সরকার বিভাগের অধীন বিভিন্ন প্রতিষ্ঠান যেমন-সিটি কর্পোরেশন, এলজিইডি, ডিপিএইচই, ওয়াসা, পৌরসভা, উপজেলা ও জেলা পরিষদসহ সকল প্রতিষ্ঠানের উন্নয়ন কর্মকান্ড চলমান রাখতে একটি করোনা ম্যানেজমেন্ট গাইডলাইন তৈরির সিদ্ধান্ত নেয়া হয়েছে। এই গাইডলাইনে করোনা মোকাবেলা করে বিভিন্ন উন্নয়ন প্রকল্প বিশেষ করে ইনকাম জেনারেটিং এবং উৎপাদনশীল কার্যক্রম অব্যাহত রাখা যায় সে বিষয়ে পরিকল্পনা সন্নিবেশিত থাকবে বলে উল্লেখ করেন তিনি।

 লকডাউন চলাকালে অর্থনৈতিক কর্মকান্ডের সাথে জড়িত প্রতিষ্ঠানসমূহ সচল রাখা সরকারের সঠিক সিদ্ধান্ত বলে উল্লেখ করে তিনি তাঁর মন্ত্রণালয়ের প্রতিষ্ঠানসমূহ মহামারিকালীন সামাজিক দূরত্ব ও স্বাস্থ্যবিধি মেনে কার্যক্রম অব্যাহত রেখেছে বলে জানান।

 মোঃ তাজুল ইসলাম বলেন, দেশের যেকোনো দুর্যোগ-দুর্দিন এবং দুঃসময়ে সাধারণ মানুষ তাদের নির্বাচিত জনপ্রতিনিধিদের পাশে পায়। জনপ্রতিনিধিদের সাথে সমাজের সকল শ্রেণি-পেশার মানুষের একটি নিবিড় সম্পর্ক এবং যোগাযোগ থাকে। জনপ্রতিনিধিরাই পারে সবাইকে সাথে নিয়ে সমন্বিতভাবে যেকোনো প্রতিকূলতা মোকাবেলা করতে।

 আসন্ন বর্ষা মৌসুমকে সামনে রেখে জলাবদ্ধতা নিরসনের লক্ষ্যে নগরীর সমস্ত ড্রেন ও খালসমূহ পরিষ্কার-পরিচ্ছন্ন রাখতে সকল মেয়রকে বিশেষ করে ঢাকা উত্তর ও দক্ষিণ সিটি কর্পোরেশনের মেয়রদ্বয়ের প্রতি দৃষ্টি আকর্ষণ করেন মন্ত্রী। নগরবাসীকে জলাবদ্ধতা থেকে মুক্তি দিতে ওয়াসা থেকে দুই সিটি কর্পোরেশন ড্রেন ব্যবস্থাপনার দায়িত্ব নিয়েছে বলে সকলের ধারণা। তাই এ বিষয়ে এখন থেকেই উদ্যোগ নিতে মেয়রদ্বয়কে পরামর্শ দেন তিনি।

 সিটি কর্পোরেশনের উন্নয়নের লক্ষ্যে নতুন নতুন ইনকাম জেনারেটিং এবং উৎপাদনমুখী প্রকল্প গ্রহণের জন্য সকল মেয়রকে আহ্বান জানিয়ে মন্ত্রী এসব প্রকল্প বাস্তবায়নে সরকারের নিজস্ব অর্থায়ন ছাড়াও প্রয়োজনে উন্নয়ন সহযোগীদের সহায়তা প্রাপ্তির উদ্যোগ নেয়া হবে বলে তিনি জানান।

 ঢাকা উত্তর ও দক্ষিণ সিটি কর্পোরেশনের মেয়রসহ দেশের ১২টি সিটি কর্পোরেশনের মেয়রবৃন্দ ও প্রতিনিধি অনলাইন মতবিনিময় সভায় অংশ নেন।

#

হায়দার/মাসুম/মোশারফ/সেলিম/২০২১/১৭০০ ঘণ্টা

তথ্যবিবরণী নম্বর : ১৮৪২

খোলাবাজারেন্যায্যমূল্যেচাল-আটা

বিক্রয়অব্যাহতথাকবে

ঢাকা, ০২ বৈশাখ (১৫ এপ্রিল) :

 মধ্যেও স্বল্পআয়েরমানুষেরচাহিদাপূরণেদেশেরবিভাগীয় ও জেলাশহরগুলোতেখোলাবাজারে (ওএমএস) ন্যায্যমূল্যেচাল ও আটাবিক্রয়অব্যাহতথাকবে।

 ৭১৫ জনওএমএসডিলারেরমাধ্যমে৭১৫টি বিক্রয়কেন্দ্রে ৭৩৩ মেট্রিকটনচাল ও ৭৯৬ মেট্রিকটনআটাবিক্রয়চলমানথাকবে।

 ঢাকামহানগরে ১০টি ট্রাকেরমাধ্যমেপ্রতিদিন ৩০ মেট্রিকটনএবং ১২৬টি বিক্রয়কেন্দ্রেরমাধ্যমে ১২৪ মেট্রিকটনচাল ও ৬৬ মেট্রিকটনআটাবিক্রয়হবে। এছাড়া, শ্রমঘনজেলাসমূহযেমনঢাকা, গাজীপুর, নারায়নগঞ্জ ও নরসিংদীতে ১৫১টি বিক্রয়কেন্দ্রেদৈনিকডিলারপ্রতিএকমেট্রিকটনচালও দুইমেট্রিকটনআটাএবংঅন্যান্যমহানগরীএবংজেলাশহরে৩১১টি বিক্রয়কেন্দ্রেডিলারপ্রতিপ্রতিদিনএকমেট্রিকটনচাল ও একমেট্রিকটনআটাবিক্রয়অব্যাহতথাকবে।

 শুক্রবার ও সরকারিছুটিরদিনব্যতীতসপ্তাহে ৬ দিনএইকার্যক্রমচলমানথাকবে।

#

সুমন/পরীক্ষিৎ/জুলফিকার/শাম্মীনাজ/বিপু/২০২১/১২৫০ ঘণ্টা

তথ্যবিবরণী নম্বর : ১৮৪১

উপসচিবমারুফহাসানেরমৃত্যুতেত্রাণপ্রতিমন্ত্রীওসচিবেরশোক

ঢাকা, ০২ বৈশাখ (১৫ এপ্রিল) :

 দুর্যোগব্যবস্থাপনা ও ত্রাণমন্ত্রণালয়েরউপসচিবআবুলখায়েরমোঃমারুফহাসানেরমৃত্যুতেগভীরশোক ও দুঃখপ্রকাশকরেছেনদুর্যোগব্যবস্থাপনা ও ত্রাণপ্রতিমন্ত্রীডা: মোঃএনামুররহমানএবংমন্ত্রণালয়েরসচিবমোঃমোহসীন ।

 আজপৃথকশোকবার্তায়তাঁরামরহুমেরবিদেহীআত্মারশান্তিকামনাকরেনএবংশোকসন্তপ্তপরিবারেরসদস্যদেরপ্রতিগভীরসমবেদনাপ্রকাশকরেন ।

 বিসিএস (প্রশাসন) ক্যাডারের ২২-তম ব্যাচেরসদস্যআবুলখায়েরমোঃমারুফহাসানকরোনায়আক্রান্তহয়েআজবাংলাদেশপুলিশহাসপাতালেচিকিৎসাধীনঅবস্থায়মৃত্যুবরণকরেন ।

#

সেলিম/পরীক্ষিৎ/জুলফিকার/শাম্মীনাজ/বিপু/২০২১/১২২০ঘণ্টা